Lahendus on ilmselt see, nagu on ühes mu vanaisa ammuses anekdoodis korraldatud saarlase mesitaru. Saarlane rääkinud, et neil Saaremaal olevat mesilased nii suured nagu varblased. Aga kuidas nad siis lennuavast sisse ja välja saavad, küsis mandriinimene seepeale. Hm, vastas saarlane, meil on nii, et kes sees, see sees, kes väljas see väljas - pole seal mingit sebimist. Seepeale naeris mu vanaisa ikka suure häälega, sest nii narri mesitaru ta ette ei kujutanud.